โทษที ฉันนึกว่าปิด ระบบรักษาความปลอดภัยหมดแล้ว
เป็นออฟฟิศหมอฟันที่ป้องกันดีเยี่ยมเลยนะ
- ไม่ใช่ออฟฟิศหมอฟันสักหน่อย - อ้าว จริงดิ
งั้นฉันถอนฟันหมอนั่นเพื่ออะไรเนี่ย
นี่ไม่มีใครฟังฉันอธิบายแผนเลยเหรอ
- นายทำงั้นด้วยเหรอ - ไม่
ที่นี่เป็นห้องแล็บยาสุดไฮเทค ที่เขาเพิ่งจะพัฒนาครีม
ที่จำลองคุณสมบัติ ของน้ำพุแห่งความเยาว์วัยได้สำเร็จ
เราจะขโมยมันซะ แล้วเปลี่ยนให้เป็นเงินเหนาะๆ
เราน่าจะเก็บไว้เองสักหน่อยนะ เพราะสกินแคร์ที่ดีน่ะประเมินค่าไม่ได้
และพวกนายก็แสดงออกชัดเจนว่า ฉันเลยวัยที่จะแสดงเป็นหนุ่มน้อยแล้ว
ระบบความปลอดภัยขนาดนี้ น่าจะมีของดีๆ ให้ปล้นมากกว่านี้สิ
ฉันยังไม่รู้สึกอิ่มหนำ กับบุฟเฟต์ขโมยได้ไม่อั้นวันนี้เลย
สเนค เราได้สิ่งที่ต้องการแล้ว รีบชิ่งกันดีกว่า
แกกังวลเกินไปแล้ว วูล์ฟ
ให้ฉันได้ฉกอะไรเพิ่มอีกสักหน่อยก่อน รับรองว่า…
สเนค
ไม่นะ เขา… น่ารักชะมัดเลย
ฉัน น่ารักอย่างนั้นเหรอ
ไม่
(วายร้ายพันธุ์ดี: เดอะ ซีรีส์)
เป็นการนั่งรถที่นานที่สุด ในชีวิตฉันเลย ปิรันย่า มันช่างแสน…
คำตรงข้ามของ "สนุก" คืออะไรนะ
ฉันจะไม่ขอโทษที่ฉันขับรถอย่างปลอดภัย โดยที่มีผู้โดยสารสุดน่ารักมาด้วยหรอก
ดูนายสิ น้องงูน้อยปุ๊กปิ๊กตะมุตะมิ ตะมุตะมิ
เกลียดชะมัดเลย เราต้องหาทาง ทำให้ฉันกลับไปเป็นปกติ
ลองมองในแง่ดีสิ สเนค ต่อไปนี้นายจะชิ่งหนีได้แบบโคตรเนียน
ไม่มีใครสงสัยว่าเด็กทารกเป็นหัวขโมยหรอก
ใช่เลย จะเอาของที่ปล้นมาไปซุกที่ไหน ในผ้าอ้อมเหรอ
- เรามาใส่ผ้าอ้อมกันดีกว่ามะ - เดี๋ยวนะ ฉันมีไอเดียดีๆ แล้ว
อาจจะเป็นไอเดียที่ดีไอเดียแรก ที่ใครในกลุ่มนี้เคยมีเลย
โอเค ด่าทางอ้อมนี่
พวกเราใช้ข้อได้เปรียบ จากการที่ฉันเป็นงูน้อยกลอยใจแสนน่ารัก
เพื่อใช้ อ.ต.บ.บ. ได้
อ.ต.บ.บ. จ.จ. อย่างนั้นเหรอ
นึกว่า อ.ต.บ.บ. เป็นเรื่องหลอกซะอีก เหมือนเรื่องวิตามินมีประโยชน์
ตั้งใจเล่นสะกดคำเพื่อให้ฉันงงเหรอ เพราะนั่นมันไม่ จอ เอ๋ง เจ๋ง เลย
เขาพูดถึงอุบายตะกร้าเบบี๋หลอกบารอนอยู่อะ
อุบายตะกร้าเบบี๋หลอกบารอนเหรอ
ก็แผนต้มตุ๋นสุดกระฉ่อนตลอดกาลไง
อ.ต.บ.บ. ทำให้ อ.ล.พ.พ. เป็นแผนที่ ด.ด.ป.ล. ละ
การใช้ อ.ต.บ.บ. น่ะง่ายมาก
เริ่มจากเราจะทิ้งเด็กไว้
หน้าประตูบ้านของบารอนผู้มั่งคั่งแต่ไม่มีลูก
แบบว่า บารอน พวกเจ้าของกิจการรวยๆ
ที่สะสมทรัพย์สินเพื่อเติมเต็มปมในใจที่ขาดหาย
แล้วเจ้าหนูแสนร้ายกาจ ก็จะแทรกซึมเข้าไปในชีวิตของบารอน
เพื่อหาว่าเขาเก็บสมบัติล้ำค่าที่สุดเอาไว้ไหน
พอความรักทำให้ตาบอด
เศรษฐีก็จะไม่สงสัยอะไร ขณะที่เด็กน้อยแอบขโมยของล้ำค่า
ก่อนที่จะหายวับไปในชั่วข้ามคืน
ฟังดูเยี่ยมสุดๆ เลย มาใช้ อ.ต.บ.บ. กันเลย
ไม่มีทาง เราไม่ใช้ อ.ต.บ.บ. แน่ ลืมไปได้เลย
ช่วยแกล้งทำเป็นว่า เมื่อกี้ฉันไม่ได้พูดขึ้นเสียงทีแล้วกันนะ
ฉันว่ามันเหมือนเราไม่สนใจความจริงที่ว่า
เราเพิ่งโจรกรรมสำเร็จมาหมาดๆ
อีกอย่าง ฉันเพิ่งโทรหา คนที่พร้อมจะเป็นนายหน้าขายครีมให้เราด้วย
หรืออาจจะยังไม่ตกลงเป็นนายหน้าให้เราก็ได้ แบบว่าเขาก็ไม่ต้อนรับฉันเท่าไร
ยังไงก็ตาม ตอนนี้เราควรจะฉลองกัน
และมาช่วยกันคิดหาทางทำให้สเนคเนี่ย คืนร่างผู้ใหญ่ที่น่าสะพรึงกลัวของเขาซะ
แกไม่ต้องห่วงฉันหรอกน่า
แค่ดื่มกาแฟไม่กี่ถ้วย กับเสพข่าวรอบโลกสักอาทิตย์ก็ทำให้ฉันโตแล้ว
ตอนนี้ เราควรโฟกัสไปที่ อ.ต.บ.บ.
นายโอเคมั้ย วูล์ฟ ตานายมันกระตุกอยู่นะ
และหนึ่งนาทีก่อน นายก็ขึ้นเสียงเหวียงวีนสุดปอดด้วยนี่
มีปมในอดีตมารบกวนการตัดสินใจของนายเหรอ
- เปล่า - เยี่ยม โอเค งั้น…
เรื่องมันเกิดตอนที่ฉันยังเป็นแค่ลูกหมา
อาจารย์ฉันกับฉันพยายามจะใช้ อ.ต.บ.บ.
และทุกอย่างไปได้สวย แต่ว่าฉันดันเผลอถลำลึก
พอฉันได้เข้าไปอยู่ข้างใน
มันมีของมากมายให้ปล้น ทำให้ฉันลืมเป้าหมายที่แท้จริงไป
ฉันแยกไม่ออกว่าอะไรคือ อ.ต.บ.บ. อะไรคือตัวตนของฉัน
บทพูดดราม่าน่ะมันของฉันนะเว้ย
นั่นสินะ ยังไงซะ อาจารย์ฉันต้อง เปิดเผยตัวตนฉันแล้วก็ดึงฉันออกมา
เรื่องทั้งหมดกลายเป็นหายนะ
และฉันก็สาบานว่าจะไม่ยอม ใช้แผนต้มตุ๋นแบบนั้นอีกเด็ดขาด
ฉันเข้าใจแกนะ วูล์ฟ เพราะแกเคยล้มเหลวมาก่อน
แต่ว่าแก๊งแบดกายส์ ก่ออาชญากรรมมาแล้วทุกประเภท
ทั้งปล้น ย่องเบา ลักทรัพย์ทั้งเล็กทั้งใหญ่
โกง ใส่มายองเนสในทุกอย่าง
เปิดลำโพงมือถือ ดูเว็บเถื่อน เป็นโจรสลัด
ไม่รู้สึกยินดีพอถึงวันศุกร์ ไม่เอาฝารองนั่งลง
น้ำลายป้ายหู เอานิ้วแหย่หู เอาน้ำราดหัว ขโมยรถชาวบ้าน
แล้วก็จามใส่บุฟเฟต์ ให้ทิปต่ำกว่าเกณฑ์ กับแต่งตัวผิดกาลเทศะ ลืมไม่ลงเลย
แต่ว่าพวกเรายังไม่เคยต้มตุ๋นมาก่อน
เราจะเรียกตัวเองว่าอาชญากรตัวจริงได้ยังไง ถ้าพวกเรายังไม่เคยต้มตุ๋น
และอีกอย่าง คราวนี้ฉันจะเข้าไปข้างในเอง
ส่วนแกก็เป็น…
อาจารย์ของแกไง
แกจะต้องทำตามแผนที่ฉันวาง และทำทุกอย่างที่ฉันสั่ง ฉันเอาด้วย
ก็ได้
ที่เราต้องการตอนนี้คือตามหาบารอนที่ไม่มีลูก
เจอแล้วหนึ่ง
อะไร ฉันมีแจ้งเตือนข่าวเวลามีบารอนป้ายแดง
บิชอปที่เพิ่งเสียชีวิต และรองเท้าผ้าใบลิมิเต็ดอิดิชั่นมาใหม่
ชื่อเขาคือบารอน วอน ทัสคิงตัน
เพิ่งจะย้ายมาใหม่ และชอบสวมมงกุฎเวลาถ่ายภาพ
ฉันแน่ใจ มันจะต้องแพงน่าดูเลย
มงกุฎใดเล่า จะยิ่งใหญ่และเจ๋งเท่ามงกุฎอันนี้
ว้าววี้
ตอนนี้เราได้เป้าหมายแล้ว
ดูท่าแก๊งแบดกายส์จะได้…
โอ้ ไม่ๆ ฉันนึกว่าฉันต้องเป็นคนพูด เพราะมันเป็นไอเดียของฉันนะ
ได้อยู่แล้ว เอาเลยสิ
- ดูท่าแก๊งแบดกายส์จะได้ลงมือ… - ลงมือต้มตุ๋น
โอเค ทุกคนจำแผนได้นะ
เวบส์ เธอต้องแฝงตัวเป็นตุ๊กตาของสเนค
พอเข้าไปข้างในก็ติดตั้งกล้อง เราจะได้หาว่าบารอนเก็บมงกุฎไว้ที่ไหน
รับทราบ
สเนค ฉันรู้ว่ามันยาก
แต่หน้าที่แกคือรับบทเด็ก เพราะฉะนั้นแกต้องทำตัวให้เหมือนเด็ก
ดูสิว่าฉันน่าเกลียดน่าชังแค่ไหน ไม่ได้ผลก็ให้มันรู้ไป
และจำเอาไว้นะ อย่าปล่อยให้ตัวเองถลำลึกเกินไป
เป้าหมายของเราคือมงกุฎ มงกุฎ ทวนให้ฟังซิ มงกุฎ
- วูล์ฟ เถอะน่า ฉันรู้ว่าทำอะไรอยู่ - งั้นก็ได้
อ.ต.บ.บ. จัดไปเลย
เดบร้า ประตู มีเสียงเคาะประตู
เด็บ
ฉันทำถูกหรือเปล่า ฉันไม่เคยเปิดประตูมาก่อนเลย
สนุกดีแฮะ
ตายแล้ว
มีเด็กกำพร้าถูกทิ้งอยู่หน้าประตูบ้านฉัน
ฉันเกรงว่าหนูจะมาผิดเวลาสุดๆ เลยละ
คือว่าเดบร้า ผู้ช่วยฉันน่ะ เธอออกไป "สำรวจหาโอกาสใหม่ๆ ให้ตัวเอง"
แบบว่า เธอมักจะเป็นคนที่รับมือกับเรื่องแบบนี้อะ
หวังว่าหนูคงจะเข้าใจฉันนะ
อะไรเนี่ย อยู่ๆ ฉันจะรับอุปถัมภ์…
(บารอนอุปถัมภ์เด็กกำพร้า)
ป๋าวู่วามไปมั้ยที่รับอุปถัมภ์ เด็กที่ถูกทิ้งอยู่หน้าประตูบ้าน ก็คงงั้น
แต่ว่าคนอื่นก็พูดแบบเดียวกัน ตอนที่ป๋าซื้อโรงงานน้ำอัดลม
เพื่อที่ป๋าจะได้ทำให้มันเลิกผลิตรูทเบียร์
แบบว่า ใครที่ไหนล่ะจะชอบรูทเบียร์
ก็ไม่มีนะ
รูทเบียร์น่ะมันสำหรับพวกทุเรศ
เห็นมั้ย เพราะงี้ไงลูกถึงเป็นลูกป๋า
ราตรีสวัสดิ์นะ ลูกรักของป๋า
บอกแล้วใช่มั้ยว่ามันง่ายยิ่งกว่าปอกกล้วย
- แค่อย่าหลุดโฟกัส เป้าหมายคืออะไร - มงกุฎไง
วูล์ฟ แกจะต้องเชื่อฉัน ฉันเอาอยู่น่า
ได้เวลาขั้นที่สองแล้ว ตามหามงกุฎนั่นเลย
และหยุดทำเหมือนเวบส์เป็นตุ๊กตาได้แล้ว
โอเค ฉันแอบติดตั้งกล้องปริทรรศน์ ลงในขวดนมนี่แล้ว
เราต้องทำให้บารอน เอามันไปไว้ในที่ที่เขาเก็บสมบัติไว้
เราจะได้เห็นว่ามงกุฎอยู่ที่นั่นหรือเปล่า
ไม่มีปัญหา เฮ้ คู่หู
ทำให้ดูเหมือนทารกขึ้นหน่อย ลองร้องไห้ดู
ป๋ามาแล้วจ้ะ ลูกรัก
มีอะไรงั้นเหรอ ลูก
หนูฝันร้ายอะ
มันเป็นความฝัน และในความฝัน มีคนขโมยขวดนมหนูไปฮะ
แล้วหนูก็สงสัยว่าป๋าจะช่วยเอามันไปเก็บไว้
ในที่ที่ป๋าเก็บของล้ำค่าที่สุดได้หรือเปล่าอะ
ทั้งที่รอบตัวเต็มไปด้วยทรัพย์สินมีค่าในโลกนี้
แต่เจ้าหนูน้อยของป๊ะป๋ากลับเป็นห่วง ขวดนมพลาสติกธรรมดาชิ้นนี้
สิ่งที่สำคัญกับเราจริงๆ คือสิ่งที่เรารักที่สุด
และในตอนนี้สิ่งนั้นก็คือลูกยังไงละ ลูกรัก
เดี๋ยวป๋าเก็บให้
เขาชอบแต่ของน่าเกลียดน่ากลัวนะเนี่ย
เจอเป้าหมายแล้ว
ได้เวลาลงมือขั้นสาม แฝงตัวทีมเข้าไปข้างใน
"และชนชั้นสูงก็ได้อยู่อย่างมีความสุขชั่วนิรันดร์
จบบริบูรณ์"
เยี่ยมไปเลยฮะ ป๋า
แต่รู้มั้ย ทำยังไงหนูถึงจะโตสักที ให้หนูได้อ่านเองยังไงละฮะ
ป๋าน่าจะจ้างติวเตอร์มาสอนนะ
สวัสดีครับ วันทยาหัตถ์ และขอย้ำอีกครั้งหนึ่ง
ผมน่ะรู้คำศัพท์อย่างกว้างขวาง เพราะว่าผมเป็นผู้เชี่ยวชาญด้านการอ่านไง
เข้ามาเลย
ชาร์ก นายถอดแว่นออกเถอะน่า
ทำงั้นไม่ได้หรอก เพราะมันช่วยทำให้ฉันอินคาแรคเตอร์น่ะ
แล้วนี่อ่านว่ายังไงจ๊ะ
ฟังแล้วอย่าว่าอย่างนั้นอย่างนี้เลยนะ ป๋า แต่ป๋าทำอาหารได้แย่มาก
เราจ้างคนอื่นมาทำแทนดีกว่านะฮะ
มีใครต้องการพ่อครัวมั้ยฮับ
ขั้นที่สามเสร็จสมบูรณ์ ไม่อยากจะเชื่อเลย
พวกเรากำลังจะใช้ อ.ต.บ.บ. ได้สำเร็จจริงๆ
และทั้งหมดก็เป็นเพราะฉัน ฉันเป็นอาจารย์ที่ยอดเยี่ยมมาก
มาถึงขั้นตอนที่สี่นะ
สเนค คอยดึงความสนใจบารอนไว้ ระหว่างที่ทีมไปเอามงกุฎ
ป๊ะป๋า ช่วยเล่าอะไรให้หนูฟังหน่อยได้อะป่าว
ถ้าเป็นเรื่องยาวๆ ได้ยิ่งดี
ขอเรื่องที่มันยาวย๊าวยาวอะ
ถ้างั้นจะขอเล่าเรื่องครั้งแรกที่ป๋าตกหลุมรักนะ
ตอนนั้นป๋านั่งอยู่ในร้านอาหาร และทันใดนั้น สิ่งนั้นก็มา
ป๋าได้เห็นสิ่งที่น่ารัก
กลมโต
ร้อนจนควันฉุย
มันคือถ้วยซุป
เสิร์ฟโดยสาวชื่อเอสเมอเรลด้ามั้งนะ
แต่ว่าซุปนี่น่ะ มันช่างเหลือเชื่อสุดๆ
ในนั้นมีฟักทอง และก็มีกระวาน และมีจิตวิญญาณด้วย
ให้ทำไงต่อ ปกตินี่เป็นหน้าที่สเนค
ไม่ต้องห่วงน่า
ฉันมีตำราของสเนคที่ชื่อ ปลดล็อก ความลับของการปลดล็อกโดยนักเจาะเซฟ
- ขั้นแรก หันหน้าไปทางล็อก - ปัดโธ่เอ๊ย ใครจะไม่รู้…
ไม่จริงใช่มั้ยเนี่ย เราไม่มีทางหาตู้เซฟเจอหรอก
แล้วป๋าก็ไม่ได้แปรงฟันทั้งอาทิตย์เลย
รสชาติของซุปนั่นมันก็เลยคงอยู่ ในปากป๋าตลอดช่วงพักร้อนที่เหลืออยู่
ซึ่งตอนนี้ป๋าก็ยังพักอยู่นะ
ในชีวิต ป๋าไม่เคยทำงานเลยสักวัน
อานิสงส์ที่ได้เกิดในตระกูลมั่งมี
ลูกรู้หรือเปล่าว่า ป๋าไม่เคยรักอะไรมากเท่ากับซุปถ้วยนั้น
- จนลูกมาปรากฏตัวหน้าประตูบ้านป๋า - จริงเหรอ
และป๋าก็อยากจะแสดงความรัก โดยการยกทรัพย์สินทั้งหมดของป๋าให้ลูกจ้ะ
ทั้งหมดที่ป๋าว่าน่ะ มันรวมไปถึงอัญมณีสักชิ้น
แบบว่า ไม่รู้สินะ มงกุฎที่ประเมินค่าไม่ได้ด้วยหรือเปล่า
เดาถูกแล้ว แต่จริงๆ มงกุฎก็แค่เงินค่าขนมเอง
ทรัพย์สินที่แท้จริงน่ะ คือหุ้นและพันธบัตรมูลค่าล้านล้านดอลลาร์
ล้านล้าน หมายถึงล้านแล้วล้านอีก เป็นล้านล้านงั้นเหรอ
ที่เรียนเรื่องการอ่านมาถือว่าได้ผลทีเดียวนะ
ใช่ ลูกรักของป๋า
และทั้งหมดจะตกเป็นของลูก เป็นมรดก
ในวันที่ลูกเติบโตเป็นผู้ใหญ่ยังไงละจ๊ะ
รู้มั้ย รู้มั้ยครับ ป๋า ที่ป๋าพูดเรื่องเงินเนี่ยมันทำให้หนูโลภ
เอ้ย หมายถึงหิวน่ะ
หนูยังเรียนรู้การใช้คำอยู่
ไปหาขนมหม่ำก่อนนะ แล้วอย่าไปไหนเชียวนะ
หนูอยากจะฟังเรื่องเงินของป๋าเพิ่มอีกน่ะ
หมายถึงเงินของเราน่ะ
เอาไปเก็บซะ ฉันมีเป้าหมายที่ยิ่งใหญ่กว่าให้พวกเราแล้ว
ทรัพย์สินมูลค่าล้านล้านดอลลาร์ของป๋าฉันน่ะ
ของป๋าแกเหรอ สเนค อย่า อย่าทำแบบนี้อีกนะ
แกแค่ต้องทำตามแผนเรา
ไม่ วูล์ฟฟี่ วูล์ฟ
คิดดูสิ ถ้าหากว่าเราแกล้งทำต่อไปอีกสัก
ไม่รู้สิ สิบยี่สิบปี เราก็จะได้เงินเป็นล้านล้านเลยนะ
เราจะหยุดตอนนี้ไม่ได้
นายคิดจริงๆ เหรอว่า นายจะแกล้งเป็นเด็กได้นานขนาดนั้น
- นั่นมันแน่นอนอยู่แล้วละ - ไม่นะ เกิดขึ้นจนได้
เขาถลำลึกเกินไป ต้องตบเรียกสติ
ฉันตบเบบี๋ไม่ได้หรอก
ฉันทำได้
- น่ารักเกินอะ ขยับไม่ได้ - มองทางอื่น
ที่ฉันต้องทำแบบนี้ก็เพื่อประโยชน์ของแก๊งเรา
เรากำลังจะได้ทำการต้มตุ๋น ที่ยาวนานที่สุดในประวัติศาสตร์
ปล้นหวัดศาสตร์ เฮ้อ ช้าไปแล้ว
สเนค อย่า
เพราะแบบนี้ไง พวกเราถึงไม่ควรใช้ อ.ต.บ.บ. อะ
วูล์ฟ เพื่อนๆ ต้องการนายนะ และนายเป็นคนเดียวที่ช่วยพวกเขาได้
ตอนนี้นายคืออาจารย์แล้ว วูล์ฟ
นายต้องทำได้แน่
เสียงอาจารย์คนเก่าของฉันเหรอเนี่ย ให้กำลังใจจากหลุมศพหลังผ่านมาหลายปี
- สวรรค์ชั้นปล้นมีจริงเหรอ - ว่าไงนะ ไม่
นี่เวบส์ ช่วยตั้งสติหน่อยสิ พวก
ก็ได้ โทษที
ฉันรู้แล้วว่าต้องทำยังไง
ป๋า เราคุยเรื่องนี้กันแล้วอะ
หนูโตเกินไปแล้วกับการเล่นเครื่องบิน เล่นรถไฟฉึกกะฉักแทนดีกว่า
อร่อยชะมัดเลย
- ป๊ะป๋า - ผมรู้จักคุณเหรอ
นี่ ป๊ะป๋า
หนูอยากเข้านอนแล้วอะ
ทำไมป๋าไม่ไล่คนแปลกหน้าไปให้พ้นล่ะ
แล้วก็พาหนูกลับเข้าห้องหนูอะ
อย่าเพิ่ง ผมเป็นลูกชายที่พลัดพราก แม่ของผมชื่อว่าเอสเมอเรลด้า
แม่มักจะเล่าเรื่องเกี่ยวกับ บารอนรูปหล่อที่มักจะมาร้านอาหารของแม่
ผมตามหาพ่อมาหลายปีแล้วนะครับ
แม่บอกให้ผมเอานี่ให้พ่ออะ
ได้ดวงตาแม่มานะเนี่ย
ฟักทอง กระวานด้วย
ฉันยังคงจดจำกลิ่นหอมแสนอร่อย จากซุปนั่นได้เสมอ ไม่มีวันลืม
ต้องเป็นเรื่องจริงแน่นอน
เข้ามาเลย ลูกคนใหม่ล่าสุด
ไม่มีทาง ลูกชายตัวจริงของบารอน ดันโผล่มากลางแผนของเราเนี่ยนะ
- นายรู้ว่านั่นวูล์ฟใช่มั้ย - วูล์ฟคือลูกตัวจริงของบารอนเหรอ
ขอฉันฟังหน่อย วูล์ฟกำลังทำสิ่งที่ไม่คาดคิด
เขากำลังทำ อ.ล.พ.พ. มันคือ "อุบายลูกรักที่พลัดพราก"
ขณะที่เผชิญหน้ากับความล้มเหลวในอดีตของเขา
ขอโทษที หนุ่มๆ พ่อหาพ่อครัวไม่เจอ
เหมือนกับเดบร้าเป๊ะเลย
แต่โชคยังดีที่เรามีซุปแสนอร่อยถ้วยนี้ให้แบ่งกัน
รู้มั้ย ฉันว่านายดูคุ้นๆ นะ
ฉันว่าเราไม่เคยเจอกันหรอกนะ
ใช่ แต่นายทำให้ฉันนึกถึง ตัวละครจากหนังสือเล่มหนึ่งที่ฉันอ่าน
ซึ่งเขามีจุดจบที่ไม่สวยอย่างแรง
ไม่ได้อยากอวดนะ แต่น้องชายลูก เป็นนักอ่านที่เก่งข้ามขั้นเลยละ
นี่แหละความสุขของคนเป็นพ่อ ได้สอนลูกตัวเองอ่านหนังสือ
ด้วยการจ้างคนอื่นมาสอนแทนไง
เขาดูเป็นผู้ใหญ่เกินอายุนะครับ นายกี่ขวบนะ
น่าจะสี่มั้ง
ห้าขวบมั้ง ไม่ สามต่างหาก เดี๋ยว ไม่
น่าจะเป็นหนึ่งถึงหกละมั้ง
เป็นตัวเลขที่น่าสนใจมาก
ฉันเกิดในปีที่กุมภามี 29 วัน ก็อย่างนี้แหละ
ฉันก็จำตอนอายุเท่านั้นได้นะ
เป็นเด็กน้อย ไม่รู้ว่าเมื่อไหร่ควรจะหยุดเล่น
แล้วก็กลับมาโฟกัสที่สิ่งที่ฉันควรต้องทำสักที
ไม่เห็นรู้เลยว่านายพูดเรื่องอะไรอะ
ถ้าฉันเป็นนาย ฉันจะระวังคำพูดให้มากกว่านี้
พี่น้องชิงดีชิงเด่นเป็นเรื่องธรรมดา
แต่อยากให้รู้ไว้นะว่าป๋ารักทั้งสองคนเท่ากัน
ให้ตายดิ ได้กลับมาพร้อมหน้าพร้อมตา กับครอบครัว ทำเอาแทบหมดแรงเลย
ค่อยเจอกันใหม่ตอนเช้านะ น้องชายเบบี๋
ที่จริงแล้ว ผมคิดว่าพี่ชายกับผม น่าจะนอนด้วยกันได้นะ
เราจะได้ผูกพันกันยังไงละ
เป็นไอเดียที่บรรเจิดไปเลย
นั่นแกจะไปไหนของแกมิทราบ
ไปช่วยคนในแก๊งเราไง
แกไม่รู้ว่าเมื่อไหร่ควรหยุด แกถลำลึก
ฉันรู้ว่าฉันกำลังทำอะไรอยู่
- ปล้นเงินล้านล้านดอลลาร์ - พูดอะไรของแกเนี่ย
มันไม่มีทางได้ผล
แกแกล้งทำเป็นลูกเขาตลอด 20 ปีไม่ได้นะ
ที่จริงแกก็แค่กลัวว่าจะทำพังซ้ำรอย เหมือนที่แกเคยทำกับอาจารย์น่ะสิ
ตอนนี้ฉันคืออาจารย์
และฉันจะทำทุกทางให้แบดกายส์ ชิ่งพร้อมมงกุฎตามแผนเดิม
พอได้แล้ว ไอ้เด็กจอมเลื้อย
เกิดอะไรขึ้นกันเนี่ย
ป๊ะป๋า ช่วยหนูด้วย เจ้านี่ไม่ใช่ลูกของป๊ะป๋า
มันพยายามจะปล้นเรา
แต่ว่าหนูหยุดมันได้อะ
ใช่แล้ว เหมือนเศรษฐีทุกคน ฉันเคยฝึกฟันดาบรูปแบบยุคเอลิซาเบธมาแล้ว
ฉันต้องปกป้องบ้านฉัน
และปกป้องลูกของฉันจาก…
โอ๊ะโอ
ผลของการลดอายุคงจะหมดฤทธิ์แล้ว
นี่มันอะไรเนี่ย
คืองูน่ะเติบโตไม่เหมือนใคร รู้ป่าว
วัยเจริญพันธุ์ของเรา มันพรวดพราดมาก จะว่ายังไงได้
แต่ข่าวดีก็คือ ตอนนี้ผมเป็นผู้ใหญ่แล้ว
ป๋ามอบเงินล้านล้านดอลลาร์ให้ผมได้เลยนะฮะ
นี่ต้องล้อฉันเล่นกันอยู่แน่ๆ
นี่ฉันโดน อ.ต.บ.บ. ต้มเหรอเนี่ย
และ อ.ล.พ.พ. งั้นสินะ
นายคิดจะมาปล้นมงกุฎฉันใช่มั้ยล่ะ
ขอบคุณสวรรค์
ก็แค่พ่อครัวและติวเตอร์
และ… เดี๋ยวนะ
พวกนายทุกคนก็มีส่วนเหรอ
พวกนายไม่มีทางรอดไปได้แน่
วิ่ง
กลับมานี่นะ
โว้ว เฮ้ โว้ว
ป๊ะป๋า
ฉันอาจจะโง่นะ
แต่ฉันรู้ว่าลูกฉันอยู่ในร่างนั้นแน่ๆ
และฉันทำร้ายเขาไม่ลง
ไปซะเถอะ
ไม่ เดี๋ยว
ฉันขอถามคำถามสุดท้ายทีได้มั้ย
ฉันเป็นป๊ะป๋าที่ดีมั้ย
ไม่
นายเป็นป๊ะป๋าที่ยอดเยี่ยม
และฉันสาบานได้เลยว่าจะต้องมี เด็กน่ารำคาญที่ไหนสักแห่งที่พร้อมจะรักนาย
โดยที่ไม่โกหกและปล้นทุกอย่างไปจากนาย
บารอน วอน ทัสคิงตันรับอุปถัมภ์ เด็กกำพร้าทุกๆ คนในเมืองเลยค่ะ
เมื่อถามความเห็น บารอนบอกว่า เขาไม่เคยมีความสุขเท่านี้
หรือเหนื่อยล้าเท่านี้
ก็นะ ถือว่าจบแบบมีความสุขสำหรับทุกคน ว่ามั้ย
อะไร
แก๊งแบดกายส์ใช้แผนต้มตุ๋นสองแผน และได้มงกุฎมานะ
ที่เราได้มงกุฎมาเพราะฉันยื่นมือมาช่วยเว้ย
ไม่งั้นแกคงทำพังเพราะไม่รู้ว่าเมื่อไหร่ควรหยุด
ฉันถึงต้องมีแกไง วูล์ฟฟี่ แกคอยดึงสติฉันเอาไว้
เราเป็นคู่หูที่เพอร์เฟกต์ เหมือนน้ำมันกับน้ำ
แบบนี้น่ะดีแล้ว
การต้มตุ๋นครั้งแรกของทีมเรา สำเร็จลุล่วงไปด้วยดี
อีกอย่าง ฉันรู้จักลูกค้าสุดเฟอร์เฟกต์
ที่จะซื้อครีมที่เราขโมยมาทั้งหมดเลยด้วยแหละ
สวัสดีตอนบ่ายครับ ท่าน คุณท่านที่เราไม่เคยเจอมาก่อนเลย
เราขอแนะนำครีมปฏิวัติวงการ
ที่จะช่วยคุณพ่อมือใหม่ ให้มีแรงล้นเหลือหน่อยได้มั้ยครับ